open-index/open-wikipedia-markdown huggingface dataset:
Pankkitarkastusvirasto

**Pankkitarkastusvirasto** oli vuosina 1922–1993 valtion viranomainen Suomessa. Se oli valtiovarainministeriön alainen, ja sen tehtäviin kuuluu valvoa eri pankkien, hypoteekkiyhdistysten ja luotto-osakeyhtiöiden sekä pankkien vakuusrahastojen toimintaa. Se suoritti tarkastusta, ohjasi ja valvoi säästöpankki- ja osuuspankkitarkastuksen toimintaa. Lisäksi se kokosi tietoja pankkitilastoa varten. 

Pankkitarkastusvirasto oli rahoitustarkastuksen edeltäjä. Rahoitustarkastus ja vakuutusvalvontavirasto yhdistyivät 1. tammikuuta 2009 yhdeksi virastoksi, jonka nimeksi tuli Finanssivalvonta (Fiva).  

## Pääjohtajat (ylijohtaja)
* Jussi Linnamo 1970–1988
* Jorma Aranko 1988–1996

## Lähteet

## Aiheesta muualla
*Toimintakertomukset
Vallovaara

**Vallovaara** on kylä ja samanniminen vaara Sallassa Lapin maakunnassa. Vallovaara sijaitsee Keminniemen alueella noin 14 kilometrin päässä Sallan kirkonkylästä. Vallovaaran päällä sijaitsee kota ja näkötorni. Sinne johtaa patikkareitti Jaurujärveltä.

Vallovaaran kylä syntyi talvisodan jälkeen, kun menetetyn Kuolajärven kylän asukkaat asutettiin sinne.

## Lähteet

## Aiheesta muualla
* Sallan kunta - Vallovaara
Vuotostunturi

**Vuotostunturi** sijaitsee Sallan kunnassa Keminniemen alueella. Tunturi kohoaa 452 metrin korkeuteen. Sallan kirkonkylältä tunturille on matkaa noin 33 kilometriä linnuntietä. Laella on puutonta ja kivikkoista, joten näkymät joka suuntaan ovat hyvät. Tunturin länsipuolella kiemurtelee Vuotosoja, joka laskee Vuotoslampeen.
Helge Saarikoski

**Helge Herman Saarikoski** (17. kesäkuuta 1922 Nurmo – 26. maaliskuuta 2010 Seinäjoki) oli suomalainen kunnallisneuvos, poliitikko ja toimitusjohtaja.

Kansakoulun käynyt Saarikoski valittiin kansanedustajaksi kokoomuksen ehdokaslistalta vuonna 1979 Vaasan läänin vaalipiiristä, ja uudestaan vuonna 1983. Saarikoski toimi eduskunnassa maa- ja metsätalousvaliokunnan jäsenenä. Hän toimi myös presidentin valitsijamiehenä vuonna 1982.

Saarikoski toimi useissa johtaja- ja luottamustehtävissä Teuvan kunnan ja Suupohjan seutukunnan alueilla. Teuvan kunnanvaltuustossa hän istui vuodet 1954–1988. Saarikoski oli Suomen Metsästäjäliiton kunniajäsen. Hänelle myönnettiin kunnallisneuvoksen arvonimi vuonna 1984.

Saarikosken isä oli maanviljelijä Herman Saarikoski ja äiti Sofia Keskinen. Hän avioitui vaimonsa Salmen kanssa vuodesta 1947, ja he saivat neljä lasta. Saarikoski toimi kotitilallaan maanviljelijänä vuoteen 1939 saakka. Liikkuvan poliisin poliisin palveluksessa hän toimi vuosien 1945−1947 välillä. Hänen sotilasarvonsa oli kersantti.

## Lähteet
* 
### Viitteet
Esko Martikainen

**Esko Martikainen** (s. 11. kesäkuuta 1953 Polvijärvi) on suomalainen sähkömies ja dekkarikirjailija.

Martikaisen vanhemmat olivat  pienviljelijä Otto Martikainen ja siivoja Anna Hirvonen. Hän on asunut Kuopiossa vuodesta 1976 alkaen. Martikainen on harrastanut shakkia pitkään ja hän on 1-luokan shakinpelaaja. Martikaisen esikoisromaani *Seulasten lapset* sijoittui Kuopioon. Romaani oli syksyllä 1999 ehdokkaana kilpailtaessa Helsingin Sanomien parhaalle esikoisromaanille myönnettävästä palkinnosta.

## Teoksia
* *Seulasten lapset* : jännitysromaani. Otava 1999

## Lähteet
Liisa Hilpelä

**Liisa Sisko Hilpelä**, o.s. **Junni** (s. 26. joulukuuta 1928 Sakkola)   on suomalainen eläköitynyt lehtori ja poliitikko. Koulutukseltaan hän on filosofian maisteri.

Hilpelä valittiin kansanedustajaksi kokoomuksen ehdokaslistalta vuonna 1983 Turun läänin eteläisestä vaalipiiristä, ja uudestaan vuonna 1987. Hän toimi eduskunnassa laki- ja talousvaliokunnan sekä lyhyen ajan ulkoasiainvaliokunnan jäsenenä. Hän toimi myös presidentin valitsijamiehenä vuosina 1982 ja 1988.

Hilpelä työskenteli turkulaisen Luostarivuoren lukion ylimääräisenä ja myöhemmin vanhempana lehtorina vuodet 1956–1991. Hänellä oli myös useita luottamustehtäviä. Hilpelä istui Turun kaupunginvaltuustossa vuodet 1977–1991 ja kuului kaupunginhallitukseen vuodet 1977–1983.

Hilpelän isä oli yliluutnantti August Junni ja äiti perheenemäntä Emma Martikainen. Hän avioitui miehensä Hannu Hilpelän (k. 1965) kanssa vuonna 1952 ja he saivat kaksi lasta.

## Lähteet
* 

### Viitteet
Herman Parland

**Herman Nicolai Victor Parland** (17. tammikuuta 1917 Viipuri – 12. kesäkuuta 2019 Helsinki) oli suomalainen tekniikantutkija ja professori. Hän hoiti Tampereen teknillisen korkeakoulun rakennustekniikan professuuria vuosina 1971–1984. Hänen tutkimuskohteitaan olivat statiikan ääriarvoperiaatteet ja rakenteiden muototeoria.

Parland tuli ylioppilaaksi 1935 Grankulla samskolasta. Hän valmistui diplomi-insinööriksi 1941 ja tekniikan tohtoriksi 1968 Teknillisestä korkeakoulusta. Hän työskenteli Valtion teknillisen tutkimuslaitoksen rakennusteknillisen laboratorion assistenttina 1944–1950, betonilaboratorion tutkimusinsinöörinä 1950–1967 sekä Building Collegen opettajana Addis Abebassa 1958–1959. Hän oli Teknillisen korkeakoulun lujuusopin apulaisprofessori 1967–1971 ja Tampereen teknillisen korkeakoulun rakennusstatiikan professori vuosina 1971–1984.

Parlandin vanhemmat olivat Oswald Parland ja Maria Sesemann. Hänen puolisonsa oli vuodesta 1947 taidemaalari Birgitta Heidi Emilia Parland (1926–2018), Rabbe Enckellin ja Heidi Runebergin tytär. Oscar Parland, Ralf Parland ja Henry Parland olivat Herman Parlandin veljiä, ja Vasili Sesemann oli heidän enonsa.

Herman Parlandin elämää käsittelee Georg Grotenfeltin dokumenttielokuva *Hermanfilmen* (2012). 

## Lähteet

## Aiheesta muualla
* 
* Professori Herman Parland 80 vuotias 17.1.1997. *Rakenteiden Mekaniikka* 1/1997. Rakenteiden Mekaniikan Seura, Tkk.fi
Orvokki Kauppila

**Orvokki Sinikka Kauppila** (28. joulukuuta 1929 Tampere – 12. maaliskuuta 2024 Tampere) oli suomalainen varatuomari, asianajaja ja poliitikko.

Kauppila valittiin kansanedustajaksi kokoomuksen ehdokaslistalta vuonna 1970 Hämeen läänin pohjoisesta vaalipiiristä. Hän toimi eduskunnassa lakivaliokunnan jäsenenä. Hän toimi myös presidentin valitsijamiehenä vuonna 1968.

Kauppila teki työuransa asianajajana. Vuosina 1966–1994 hän omisti itsensä mukaan nimetyn asianajotoimiston. Hän istui Tampereen kaupunginvaltuustossa vuodet 1965–1976 ja kuului kaupunginhallitukseen vuoden 1972. Kauppila toimi Varalan säätiön hallituksen puheenjohtajana vuodet 1984–1999.

Kauppilan isä oli kiinteistövälittäjä Lauri Kauppila ja äiti Fanni Vähä-Antila. Hänet on haudattu vanhempiensa viereen Kalevankankaan hautausmaalle Tampereelle.

## Lähteet
* 

### Viitteet
Myyrmäen suuralue

**Myyrmäen suuralue** on Vantaan kaupungin lounaisosan kattava suuralue. Se on Vantaan väkirikkain suuralue: vuoden 2023 lopussa suuralueella asui 60&nbsp;536 henkeä. Vuoden 2013 lopussa alueella oli 22&nbsp;497 työpaikkaa. Suuralueen väestöstä muuta kuin suomea, ruotsia tai saamea äidinkielenään puhuvien osuus oli vuoden 2020 lopussa 22,1 prosenttia, eli kolmanneksi eniten Vantaan suuralueista.

Myyrmäen suuralue rajoittuu etelässä Helsinkiin ja lännessä Espooseen. Pohjoisessa naapurina on Kivistön ja idässä Aviapoliksen suuralue.

Suuralueeseen ovat vuodesta 2007 kuuluneet seuraavat yksitoista kaupunginosaa:

## Palveluja suuralueella

Myyrmäen suuralueella sijaitsevia Vantaan kaupungin palveluja ovat esimerkiksi Myyrmäen, Pähkinärinteen ja Martinlaakson neuvolat, Myyrmäen ja Martinlaakson sosiaali- ja terveysasemat, Arkki-nuorisotila ja Pähkinärinteen nuorisotila, Vantaan taidemuseo Artsi, Myyrmäen päivätoimintakeskus. Alueella on Martinlaakson, Myyrmäen ja Pähkinärinteen kirjastot; lisäksi Vantaan kirjastoauto kulkee tarvittaessa seudulla (esimerkiksi Pähkinärinteen kirjaston korjausten aikana).

Seudun kauppakeskuksista mainittakoon muun muassa Myyrmanni, Isomyyri, Myyrinpuhos, Louhelan ostoskeskus, Martinlaakson ostari, Pähkinärinteen ostoskeskukset ja Kaivokselan ostoskeskus. Ostoskeskusten ulkopuolisista ruokakaupoista tunnettuja ovat esimerkiksi Hämeenkylän K-supermarket sekä Kaivokselan Lidl ja S-market. 

Liikuntapaikoista keskeisimpiin lukeutuvat Myyrmäen urheilupuisto jalkapallostadioneineen, jalkapallohalleineen ja Vantaan Energia -areenoineen. Muita urheilutiloja ovat esimerkiksi Myyrmäen urheilutalo, Martinlaakson uimahalli sekä Martinlaakson urheilukenttä (pesäpallostadion).

Suuralueen liikenneväylistä vilkkaimpia ovat Hämeenlinnanväylä, Vihdintie ja Kehä III sekä Kehärata, jonka läntisen osan asemista Myyrmäki, Louhela ja  Martinlaakso sijaitsevat suuralueella. Liikenteen solmupisteistä keskeisiä ovat suurväylien ohella Myyrmäen ja Martinlaakson linja-autoasemat.

## Kuvia

File:Myyrmäentie 4 F-H.JPG|Tornitaloja Myyrmäessä.
File:Juha Leiviskä, Myyrmäki Church, Vantaa, Finland, 1984.jpg|Myyrmäen kirkko.
File:Martinlaakson ostari1.jpg|Martinlaakson ostoskeskus ja Martintorni.
File:Linnaisten kartano2.jpg|Linnaisten kartano.
File:Pyymosa2.jpg|Metsää Petikossa.


## Lähteet

## Aiheesta muualla

* Tietoja Myyrmäen suuralueelta (2015, tiedostomuoto: .pptx eli Powerpoint)  (vantaa.fi)
Tikkurilan suuralue

**Tikkurilan suuralue** on yksi Vantaan kaupungin suuralueista. Se rajautuu etelässä Helsinkiin, idässä Hakunilan suuralueeseen, lännessä Aviapoliksen suuralueeseen ja pohjoisessa Koivukylän suuralueeseen.

Tikkurilan suuralueella oli vuonna 2019 noin 44&nbsp;311 asukasta. Työpaikkaomavaraisuus oli 112 prosenttia (vuoden 2013 lopun työpaikkatilaston mukaan).

Suuralueeseen (2007-) kuuluu seuraavat kymmenen kaupunginosaa:

Tikkurilan suuralueen liikenneyhteyksistä merkittävimmät ovat Kehä III, suuralueen länsirajan muodostava Tuusulanväylä ja itärajan muodostava Lahdenväylä, Suomen rautateiden päärata sekä osin myös vuonna 2015 avattu Kehärata. Suuralueella sijaitsevat Suomen vilkkaimpiin lukeutuva Tikkurilan rautatieasema ja pienempi Hiekkaharjun rautatieasema. Tikkurilan aseman matkakeskus on myös linja-autoliikenteen solmupiste.

## Kuvia

File:Tikkurila railway station, Vantaa, Finland, 2021 May.jpg|Tikkurilan rautatieasema
File:Science centre Heureka in Tikkurila, Vantaa, Finland, 2022 June.jpg|Tiedekeskus Heureka
File:New Hiekkaharju water tower from Aktia-kenttä in Hiekkaharju, Vantaa, Finland, 2022 November.jpg|Hiekkaharjun vesitorni
File:Church of St. Lawrence from northeast in Helsingin Pitäjän Kirkonkylä, Vantaa, Finland, 2021 July.jpg|Vantaan Pyhän Laurin kirkko


## Lähteet

## Aiheesta muualla
Ruonajärvi

**Ruonajärvi** on noin viidentoista järven nimi Suomessa. Näihin kuuluvat muiden muassa:

* Ruonajärvi, järvi Lismajoen valuma-alueella Kittilässä
* Ruonajärvi, järvi Aakenusjoen valuma-alueella Kittilässä
* Ruonajärvi, järvi Muoniossa
* Ruonajärvi, järvi Ulvilassa
Bidhya Devi Bhandari

**Bidhya Devi Bhandari** (; s. 19. kesäkuuta 1961 Mane Bhanjyang, Nepal) on nepalilainen poliitikko ja maan presidentti vuosina 2015–2023. Bhandari on maan ensimmäinen naispresidentti. Hän on Nepalin kommunistisen puolueen varapuheenjohtaja. Bhandari toimi puolustusministerinä vuosina 2009–2011.

## Tausta ja yksityiselämä
Bhandari syntyi keskiluokkaiseen perheeseen vuonna 1961 Nepalin itäosissa. Hänen vanhampansa olivat nimeltään Ram Bahadur Pandey ja Mithila Pandey. Hänellä on neljä nuorempaa sisarusta.

Koulutukseltaan Bhandari on kandidaatti Tribhuvanin yliopistosta.

Bhandari oli naimisissa tunnetun nepalilaisen kommunistijohtajan, Madan Bhandarin, kanssa. Parilla on kaksi lasta. Bhandari jäi leskeksi miehensä kuoltua vuonna 1993. Hän jäi pois politiikasta mentyään naimisiin ja palasi kuvioihin miehensä kuoleman jälkeen.

## Poliittinen ura
Bhandari liittyi kommunistisen puolueen nuorisojärjestöön vuonna 1980. Vuosina 2007–2015 hän toimi Koko Nepalin naistenliiton puheenjohtajana.

Miehensä kuoleman jälkeen tämän vaalipiirissä Kathmandussa järjestettiin ylimääräiset vaalit parlamenttipaikan täyttämiseksi. Bhandari asettui ehdolle ja voitti nousten tällöin ensimmäistä kertaa parlamenttiin vuodeksi. Hän uusi paikkansa vuoden 1994 ja 1999 vaaleissa. Vuonna 1997 toimi lyhyen aikaa myös maansa ympäristöministerinä.

Maaliskuussa 2018 hänet valittiin uudelleen toiselle kaudelle. Vuonna 2015 hänet oli valittu Nepalin ensimmäiseksi naispresidentiksi. Häntä tuki hallitseva kommunistipuolueiden muodostama liittouma ja vastaehdokasta tuki kongressipuolue. Valinnan suoritti valitsijakokous, jossa oli mukana maan parlamentin ja aluehallintojen edustajia. Nepalin presidentin rooli on lähinnä seremoniallinen, mutta maan ensimmäinen naispresidentti on kuitenkin huomattavan arvovaltainen henkilö maassa.

## Lähteet
Torianiitti

**Torianiitti** on harvinainen toriumin oksidimineraali, joka sisältää toriumdioksidia (ThO2). Sitä löysi ensimmäisenä Ananda Coomaraswamy 1904, mutta hän luuli sitä uraniniitiksi. Ensimmäisenä sen tunnisti uudeksi mineraalilajiksi Wyndham R. Dunstan. Paitsi että se sisältää paljon toriumia; se sisältää myös uraanin, lantaanin, ceriumin, praseodyymin ja neodyymin oksideja. Myös jonkin verran heliumia esiintyy, koska torianiitti on radioaktiivinen. Se ei ole yhtä säteilevää kuin pikivälke, mutta sen säteilyltä on hankalampi suojautua, koska se emittoi suurienergisiä gammasäteitä. Torianiittia esiintyy varsinkin Sri Lankassa, missä se muodostaa pieniä, painavia, mustia kuutiollisia kiteitä. Tyypilliset kiteet ovat kooltaan 1,5&nbsp;cm. Vielä suurempia, jopa 6 cm, on löytynyt Madagaskarilta.

Vaikka torianiitissa on enimmillään 12&nbsp;% toriumdioksidia, sillä ei ole juuri kaupallista merkitystä johtuen mineraalin harvinaisuudesta ja toriumin ylitarjonnasta. Torianiitista voitaisiin eristää myös harvinaisia maametalleja.

## Lähteet
Tenavat-elokuva

**Tenavat-elokuva** (*The Peanuts Movie*) on vuonna 2015 valmistunut yhdysvaltalainen animaatioelokuva, joka perustuu Charles M. Schulzin *[[Tenavat]]*-sarjakuvaan. Aiemmista *Tenavat*-animaatioista poiketen se on tehty tietokoneanimaationa 3D-muodossa. Elokuvan ovat tuottaneet Blue Sky Studios ja 20th Century Fox, ja sen on ohjannut Steve Martino. *Tenavat-elokuva* on viides *Tenavista* tehty pitkä elokuva, mutta ensimmäinen, joka on tehty Charles M. Schulzin kuoleman jälkeen. Elokuvan toisena tuottajana toimi Charles M. Schulzin poika Craig Schulz ja toisena käsikirjoittajana tämän poika Bryan Schulz.

Elokuvan päähenkilöinä ovat Jaska Jokunen ja hänen koiransa Ressu. Juoni sisältää viittauksia sekä itse sarjakuvaan että Bill Meléndezin ohjaamiin vanhoihin *Tenavat*-piirrettyihin.

Elokuvan ensi-illan ilmoitettiin sijoittuvan syksyyn 2015, koska silloin *Tenavat* täytti sarjakuvana 65 vuotta ja sen vanhin animaatiosovitus, *[[Jaska Jokusen joulu]]*, täytti 50 vuotta. Elokuvahanke sai alkunsa käsikirjoitusideasta, jota Craig Schulz kehitteli vuodesta 2006 alkaen. Ohjaajaksi valittiin Steve Martino, jonka uskottiin kykenevän säilyttämään alkuperäisen sarjakuvan hengen. Elokuvan tekemisessä on sanottu olleen mukana neljä sukupolvea Schulzin perheestä, sillä eräs hänen lapsenlapsenlapsistaan toimii yhden sivuhahmon ääninäyttelijänä. *Tenavat-elokuva* on ensimmäinen *Tenavista* tehty animaatio, jonka nimessä on käytetty sanaa *Peanuts*, sillä Charles M. Schulzin elinaikana sen käyttöä vältettiin hänen toiveestaan.

Elokuvan musiikin on säveltänyt Christophe Beck, minkä lisäksi siinä kuullaan myös vanhoista *Tenavat*-piirretyistä tuttua Vince Guaraldin jazz-musiikkia uusina sovituksina. Pop-laulaja Meghan Trainorilta tilattiin elokuvaan ”Better When I’m Dancin’” -niminen laulu, joka julkaistiin myös singlenä.

*Tenavat-elokuva* sai Suomessa ensi-iltansa joulupäivänä 2015 kaikkiaan 245 elokuvasalissa. Elokuvauutiset-sivuston mukaan ensi-iltasalimäärä lienee ollut silloinen Suomen ennätys.

Elokuva oli ehdolla Golden Globe -palkinnon saajaksi parhaan animaatioelokuvan sarjassa. Se oli Blue Sky -studion ensimmäinen elokuva, joka sai Golden Globe -ehdokkuuden.

## Ääninäyttelijät

Elokuvassa Ressun ja Kaustisen ääninä kuullaan yksinomaan vanhoja arkistoäänityksiä, joissa vuonna 2008 kuollut ohjaaja Bill Meléndez esittää kyseisiä hahmoja. Ressun tyttöystävän Fifin äänestä vastaa laulaja ja näyttelijä Kristin Chenoweth, joka teki aikanaan läpimurtonsa *Tenaviin* perustuvassa musikaalissa *[[You’re a Good Man, Charlie Brown]]*. Kaikkia muita hahmoja esittävät lapsinäyttelijät. Aikuisten puheen tilalla kuullaan samanlaista vetopasuunalla tuotettua instrumentaalista ääntä kuin vanhoissa *Tenavat*-piirretyissä. Äänet esittää muusikko Trombone Shorty eli Troy Andrews. Ääninäyttelijöistä Francesca Capaldi tekee kaksoisroolin pienenä punatukkaisena tyttönä ja Kutrina.

Suomenkielisen version on ohjannut Susa Saukko.

## Lähteet
Murros (mineralogia)

**Murros** on mineralogian termi, joka kuvaa kivilajin halkeamispintaa. Kaikilla mineraaleilla ei ole lohkosuuntia lainkaan. Tällöin on lohkopinta nimeltään murros. Murrospinnat voivat olla tasomaisia, epätasaisia tai simpukkamaisia. Simpukkamainen on murros, jossa mineraali murtuu jättäen pintaan symmetrisiä, simpukan reunan tapaan kaartuvia kuvioita.


Obsidian flakes (AM 1979.106-1).jpg|Simpukkamainen murros obsidiaanissa
MagnetitaEZ.jpg|Epätasainen murros magnetiitissa
Chrysotile 1.jpg|Sälöinen murros krysotiilissa
Limonite bog iron cm02.jpg|Multamainen murros järvimalmissa


## Lähteet
Ranko Žeravica

(valmentajana)

**Ranko Žeravica** (17. marraskuuta 1929 Dragutinovo, Jugoslavian kuningaskunta – lokakuu 2015 Belgrad) oli serbialainen, aikaisemmin jugoslavialainen koripallovalmentaja.

Pitkän ja menestyksekkään valmentajanuran tehnyt Žeravica muistetaan etenkin Jugoslavian maajoukkueen päävalmentajana. Jugoslavia voitti Žeravican alaisuudessa olympiakultaa Moskovassa 1980, olympiahopeaa Méxicossa 1968, maailmanmestaruuden Jugoslaviassa 1970, MM-hopeaa vuonna 1967, MM-pronssia 1982 ja EM-hopeaa vuosina 1969 ja 1971. Hän valmensi Jugoslaviaa myös muun muassa Suomen EM-kilpailuissa 1967. Seurajoukkueita valmentaessaan Žeravica voitti Jugoslavian mestaruuden vuonna 1996 ja Korać cupin vuonna 1978.

Žeravica nimettiin vuonna 2007 FIBA Hall of Fameen. Žeravica kärsi vuosia sydänongelmista, ja hänen kuolemastaan 85-vuotiaana kodissaan Belgradissa uutisoitiin 29. lokakuuta 2015.

## Lähteet
* Ranko Žeravica (Serbia)  FIBA Hall of Fame 

### Viitteet
Vladimír Kobranov

**Vladimír Kobranov** (4. lokakuuta 1927 Černošice – 25. lokakuuta 2015 Sveitsi) oli tšekkoslovakialainen jääkiekkoilija, olympiamitalisti ja maailman- sekä euroopanmestari.

Kobranov edusti Tšekkoslovakian jääkiekkomaajoukkuetta sen saavuttaessa olympiahopeaa Sankt Moritzista 1948 ja maailmanmestaruuden Ruotsista 1949. Olympiaturnauksella oli myös MM- ja kummallakin turnauksella EM-arvo.

Kobranovin jääkiekkoilijanura päättyi muiden maan maajoukkuekiekkoilijoiden tavoin vuonna 1950, kun maan kommunistihallinto pidätti joukon loikkauksen suunnittelusta ja lähetti Kobranovin pakkotyöhön vuosikausiksi. Kobranovin onnistui myöhemmin loikata Sveitsiin, jossa hän kuoli 88-vuotiaana 25. lokakuuta 2015.

## Lähteet
* Vladimír Kobranov Bio, Stats and Results  Olympics at Sports-Reference.com 

### Viitteet
Artemis Fowl: Viimeinen vartija

**Artemis Fowl: Viimeinen vartija** on Eoin Colferin Artemis Fowl -fantasiakirjasarjan viimeinen osa. Kahdeksantena kirjana se päättää nuoresta rikollisnerosta kertovan tarinan. Se ilmestyi vuonna 2012. Suomennos julkaistiin samana vuonna WSOY:n kustantamana ja Jaakko Kankaanpään suomentamana.

## Lähteet
Eero Harkke

**Eero Rudolf Harkke**, vuoteen 1934 **Holmberg** (6. helmikuuta 1907 Turku &ndash; 23. joulukuuta 1978 Turku) oli toinen Tunturi-yrityksen perustajista ja sen pitkäaikainen johtaja, joka sai teollisuusneuvoksen arvonimen.

Harkken vanhemmat olivat kauppias August Wilhelm Holmberg ja kauppias Hilda Sofia Johansson ja puoliso vuodesta 1936 Toini Tellervo Dahlberg (s. 1910). Harkken veljekset Eero ja Aarne perustivat Pyöräkellari Oy -nimisen yrityksen 1922 potkukelkkojen valmistamiseksi ja polkupyörien korjaamiseksi ja rakentamiseksi maahan tuoduista osista. Alkujaan *High Land* -niminen ulkomailta ostettu tuotemerkki suomennettiin *Tunturi* -merkiksi 1926. Polkupyörien ohella yritys valmisti alkuvuosina muun muassa ruumisvaunuja sekä tavarankuljetus- ja kilpa-ajorattaita ja sota-aikana myös invalidipyöriä, maitorattaita, luistinten teriä ja piikkilankapihtejä. 1950-luvulta alkaen polkupyörien valmistus ja myynti erotetettiin eri yhtiöihin ja myyntiä kehitettiin voimakkaasti niin, että Suomessa oli 1992 yli 350 Tunturi-kauppiasta. Samalla vuosikymmenellä ryhdyttiin valmistamaan mopedeja ja vuonna 1969 kuntopyöriä, joista tuli maailman eniten myyty malli yrityksen satsattua vientiin ja perustettua useita tytäryhtiöitä ulkomaille. Harkken kuoltua 1978 hänen poikansa  Esko-Matti Harkke jatkoi isänsä työtä yrityksen toimitusjohtajana. teollisuusneuvoksen arvonimen harkke sai vuonna 1976. 

Nykyisin Tunturi-Hellberg Oy Ltd. eli entinen Tunturipyörä Oy on sekä polkupyörien että kuntolaitteiden valmistaja, vuodesta 2003 osa alankomaalaista Accell Group -konsernia. 

## Lähteet

## Aiheesta muualla
* Tunturipyörä Oy:n pörssihistoriaa (porssitieto.fi)
Alex Iwobi

**Alex Iwobi** (s. 3. toukokuuta 1996 Lagos) on nigerialainen jalkapalloilija. Hän edustaa Englannin Valioliigan Fulhamia pelattuaan aiemmin neljä vuotta Arsenalin edustusjoukkueessa ja neljä vuotta Evertonissa. Pelipaikaltaan Iwobi on vasen laitahyökkääjä. Hän pelaa myös Nigerian maajoukkueessa.

## Ura
### Seurajoukkueura
Iwobi edusti Arsenalia vuodesta 2004 alkaen. Kaudeksi 2015–2016 hän nousi mukaan seuran edustusjoukkueeseen. Hän debytoi joukkueen paidassa Englannin valioliigassa lokakuussa 2015 tultuaan vaihdosta kentälle Swansea Cityä vastaan. Hän pelasi kolme ensimmäistä ottelua Arsenalin voittaessa FA Cupin 2017. Hän voitti samana vuonna myös FA Community Shieldin. Hän pelasi 11 ottelua Eurooppa-liigassa kaudella 2018–2019, ja teki maalin tappiollisessa loppuottelussa Chelseaa vastaan. Hän pelasi Arsenalissa neljän kauden aikana 100 valioliigaottelua, joissa teki 11 maalia ja antoi 19 maalisyöttöä.

Iwobi siirtyi Valioliigan Evertoniin kesällä 2019 runsaan 30 miljoonan euron siirtosummalla. Hän pelasi kausittain Valioliigassa 25, 30 ja 28 ottelua sekä kaudella 2022–2023 avauskokoonpanossa Evertonin kaikki 38 ottelua. Maaleja hän teki neljän kauden aikana yhteensä kuusi ja syötti 13. Pelattuaan Evertonissa vielä kaksi liigaottelua elokuussa 2023 hän siirtyi Valioliigan Fulhamiin runsaan 25 miljoonan euron siirtosummalla. Kaudella 2023–2024 hän pelasi Fulhamissa 30 valioliigaottelua, joissa teki viisi maalia.Kaudella 2024–2025 hän teki 38 liigaottelussa yhdeksän maalia ja antoi kuusi maalisyöttöä. 

### Maajoukkueura
Iwobi olisi voinut edustaa aikuisten maajoukkuetasolla synnyinmaansa sijaan myös Englantia, jossa hän on asunut pitkään. Hän edustikin Englantia alle 17- ja alle 18-vuotiaissa. Nigerian jalkapallomaajoukkueessa Iwobi teki debyyttinsä lokakuussa 2015 ystävyysottelussa Kongon demokraattista tasavaltaa vastaan. Ensimmäisen Afrikan-mestaruuskilpailujen karsintaottelunsa hän pelasi Egyptiä vastaan maaliskuussa 2016. Ensimmäisen maaottelumaalinsa hän teki MM-karsintaottelussa Sambiaa vastaan lokakuussa 2016. Hän pelasi Nigerian kaikissa kolmessa ottelussa MM-kilpailuissa 2018, kahdessa jälkimmäisessä pelissä tosin vain minuutin kummassakin. Afrikan-mestaruuskilpailuissa 2019 hän pelasi pronssia saaneen Nigerian kaikki seitsemän ottelua ja teki yhden maalin. Tammikuussa 2022 pelatuissa Afrikan-mestaruuskilpailuissa hän pelasi joukkueensa kaikki neljä ottelua mutta vain kerran avauskokoonpanossa, ja tappiollisessa neljännesvälieräottelussa Tunisiaa vastaan hän ehti olla vaihdosta tultuaan kentällä vain seitsemän minuuttia, kun hänet ajettiin punaisella kortilla ulos. Tammikuussa 2024 järjestetyissä Afrikan-mestaruuskilpailuissa hän pelasi hopeaa saavuttaneen Nigerian kaikki seitsemän ottelua, yhtä vaille kaikki avauskokoonpanossa. Iwobi on 21.elokuuta 2025 mennessä pelannut 85 miesten maaottelua ja tehnyt niissä kymmenen maalia.

## Muuta
Entinen jalkapalloilija Jay-Jay Okocha on Iwobin setä.

## Lähteet
Luther Burden

**Luther D. ”Ticky” Burden** (28. helmikuuta 1953 Haines City, Florida – 29. lokakuuta 2015 Winston-Salem, Pohjois-Carolina) oli yhdysvaltalainen koripalloilija. MM-pronssia vuonna 1974 voittanut Burden pelasi NBA:ssa kaksi kautta.

Burden kuului Yhdysvaltain MM-pronssia Puerto Ricossa 1974 voittaneeseen joukkueeseen. Hän teki MM-turnauksessa 182 pistettä (20,2 pistettä/ottelu), joka pysyi Yhdysvaltain maajoukkueen ennätyksenä vuoteen 2010 asti, jolloin sen rikkoi Kevin Durant. Burden nimettiin turnauksen tähdistöviisikkoon.

New York Knicks varasi Burdenin NBA:han 26. vuorolla . Hän pelasi kauden ABA-joukkue Virginia Squiresissa ennen siirtymistään Knicksiin vuosiksi 1976–1978.

Vuonna 1979 Burden tuomittiin aseellisesta ryöstöstä kahdeksi vuodeksi vankilaan. Tuomio kumottiin vuonna 1984, koska poliisi ei ollut saanut käyttöönsä kunnollisia lupia. Vuonna 2010 Burden kertoi haastattelussa joutuneensa kolmen muun miehen lavastamaksi. Burden kuoli sairaalassa Pohjois-Carolinan Winston-Salemissa 62-vuotiaana 29. lokakuuta 2015. Hän kärsi viimeiset elinvuotensa terveysongelmista.

## Lähteet
* Ticky Burden NBA & ABA Stats Basketball-Reference.com 
* Profiili archive.fiba.com 

### Viitteet
Bill Bridges

**William C. ”Bill” Bridges** (4. huhtikuuta 1939 Hobbs, New Mexico – 25. syyskuuta 2015 Santa Monica, Kalifornia) oli yhdysvaltalainen koripalloilija.

Chicago Packers varasi Bridgesin NBA:han 32. vuorolla . Hän debytoi NBA:ssa vuonna 1963 ja pelasi vuoteen 1971 asti St. Louis / Atlanta Hawksissa, minkä jälkeen hän edusti vielä kolmea muuta NBA-seuraa kunnes lopetti NBA-uransa 13 kauden jälkeen vuonna 1975. Viimeisellä kaudellaan Bridges voitti Golden State Warriorsissa NBA:n mestaruuden. Hän pelasi ssa vuosina 1967, 1968 ja 1970, ja vuosina 1969 ja 1970 hänet valittiin .

Bridges tunnettiin pituuteensa nähden erinomaisena levypallojen ottajana. Hän kuoli sairaalassa Kalifornian Santa Monicassa 76-vuotiaana 25. syyskuuta 2015. Hän sairasti syöpää.

## Lähteet
* Bill Bridges NBA Stats Basketball-Reference.com 
* Profiili  nba.com 

### Viitteet
Manduria

**Manduria** on kaupunki Etelä-Italiassa, Apulian alueella, Taranton maakunnassa. Kaupunki sijaitsee Välimeren läheisyydessä, noin 50 kilometriä Leccestä länteen. Kaupungissa on runsaat 30&nbsp;000 asukasta.

Manduria on tunnettu muun muassa Primitivo di Manduria -viineistä, jotka tehdään Primitivo- eli Zinfandel-rypäleestä.

## Historia
### Antiikki

Kaupunki on ottanut nimensä lähellä sijainneelta antiikin ajan Mandurian kaupungilta. Se oli alun perin messapialaisten tai sallentinien asutus. Roomalaiset valtasivat sen toisessa puunilaissodassa vuonna 209 eaa. Kaupunki esiintyy vain harvoin antiikin historiassa.

### Myöhempi historia

Antiikin ajalta periytynyt asutuspaikka tuhoutui saraseenien hyökkäyksessä. Harvat jäljelle jääneet asukkaat asettuivat uuteen paikkaan nimeltä *Casalnuovo* (*Casal Nuovo*), joka pysyi paikan nimenä lähes 1700-luvun lopulle saakka, jolloin siitä oli kasvanut huomattava kaupunki ja se otti kuninkaallisella luvalla takaisin antiikin aikaisen nimen *Manduria*. Näin tämä nykyinen Mandurian kaupunki ei sijaitse aivan samalla paikalla kuin antiikin aikainen kaupunki.

## Lähteet

## Aiheesta muualla
Frank Bagnack

**Macky Frank Bagnack Mouegni** (s. 7. kesäkuuta 1995 Yaoundé) on kamerunilainen jalkapalloilija, joka edustaa Espanjan Segunda División B:ssä pelaavaa FC Barcelona B:tä. Oikeajalkainen Bagnack on pelipaikaltaan keskuspuolustaja. Hän kuuluu myös Kamerunin jalkapallomaajoukkueeseen.

Bagnack siirtyi FC Barcelonaan vuonna 2008. Hän debytoi seuran kakkosjoukkueen paidassa Segunda Divisiónissa kaudella 2012–2013 pelaten yhden ottelun. Kaudella 2013–2014 hän pelasi seuran paidassa 24 ottelua tehden yhden maalin ja kaudella 2014–2015 18 ottelua seuran pudotessa Segunda División B:hen.

Bagnack on edustanut Kamerunia alle 20-vuotiaissa. Kamerunin jalkapallomaajoukkueessa hän debytoi tammikuussa 2015 ystävyysottelussa Kongon demokraattista tasavaltaa vastaan.

## Lähteet
Krista Gross

**Krista Gross** (s. 17. joulukuuta 1990 Charlotte, Pohjois-Carolina, Yhdysvallat) on yhdysvaltalais-suomalainen koripalloilija, joka edustaa Ruotsin Damligassa pelaavaa Udominate Basketia ja Suomen naisten koripallomaajoukkuetta. Pelipaikaltaan 183 senttimetriä pitkä Gross on iso laitahyökkääjä.

Gross pelasi vuosina 2009–2013 Pohjois-Carolinan yliopiston Tar Heels -joukkueessa. Vuosina 2013–2014 hän pelasi italialaisessa Saces Dike Napolissa. Kaudella 2014–2015 Gross edusti Naisten Korisliigan Tapiolan Honkaa kaksi ottelua ennen loukkaantumistaan. Elokuussa 2015 Gross teki sopimuksen Ruotsin Damligan Udominate Basketin kanssa.

Gross debytoi Suomen koripallomaajoukkueessa toukokuussa 2011 Tanskaa vastaan.

Grossin isä Elton Gross on yhdysvaltalainen ja äiti Hannele Gross suomalainen. Isä Elton pelasi 80-luvulla neljän kauden ajan I-divisioonassa. Vuonna 2015 Krista Gross esiintyy K-ryhmän mainoksessa yhdessä Sasu Salinin kanssa.

## Lähteet
Horner–Wadsworth–Emmons-reaktio

**Horner–Wadsworth–Emmons-reaktio** on kemiallinen reaktio, jossa fosfonaattiesteri reagoi karbonyyliyhdisteen kanssa muodostaen konjugoituneen alkeenit, joka on konformaatioltaan E-isomeeri. Reaktio on nimetty kehittäjiensä Leopold Hornerin, William Wadsworthin ja William Emmonsin mukaan.

## Reaktion historiaa
Georg Wittig raportoi vuonna 1953 Wittig-reaktion eli reaktion, jossa fosfoniumylidin ja aldehydin tai ketonin välisessä reaktiossa muodostuu alkeeni. Hornerin tutkimusryhmä julkaisi vuonna 1958, että fofonaattistabiloidut karbanionit reagoivat hyvällä saannolla karbonyyliyhdisteiden kanssa alkeeneiksi. Reaktio ei herättänyt suurtakaan kiinnostusta ennen kuin Wadsworth ja Emmons raportoivat vuonna 1961 fosfonaattifunktionaalisuuden sisältävien ketonien ja esterien muodostavan karbonyyliyhdisteiden kanssa selektiivisesti E-alkeeneja. Reaktio tunnetaan nykyään nimen Horner–Wadsworth–Emmons-reaktio lisäksi myös nimillä Horner–Wittig-reaktio, Wittig–Horner-reaktio, Horner–Emmons-reaktio ja Wadsworth–Emmons-reaktio.

## Reagenssit ja mekanismi
Horner–Wadsworth–Emmons-reaktiossa käytetään fosfonaattiesterijohdannaisia, joissa on ryhmä, joka kykenee stabiloimaan välivaiheena muodostuvaa karbanionia. tällaisia ovat muun muassa, karbonyyli-, nitriili-, sulfonaatti-, eetteri- ja aminoryhmät. Yleisesti käytettyjä ovat esimerkiksi dimetyylifosfonoasetoni ja trimetyylifosfonoasetaatti. Reaktiomekanismin ensimmäisessä vaiheessa voimakas emäs, kuten natriumhydridi, alkoksidi, DBU tai TBD ottaa vastaan protonin fosfonaattiesteriltä, jolloin muodostuu stabiloitu ylidi (1). Tämä ylidi reagoi karbonyyliyhdisteen (2) kanssa muodostaen välivaiheen 3, joka syklisoituu neljänatomisen renkaan sisältäväksi oksafosfetaaniksi. Tämä välituote hajoaa alkeeniksi ja fosfaattiesteriksi. Horner–Wadsworth–Emmons-reaktion mekanismi muistuttaa siis huomattavasti Wittig-reaktiota. Reaktiossa muodostuu E-alkeeni (5), koska siihen johtava rengasrakenteinen välituote on hajoaa nopeammin ja välituotteet ovat kemiallisessa tasapainossa.
:

## Lähteet
Mateo

**Mateo Míguez Adán** (usein vain **Mateo**, s. 11. toukokuuta 1987 Redondela, Espanja) on espanjalainen jalkapalloilija, joka edustaa Veikkausliigassa pelaavaa PK-35 Vantaata. Hän on pelipaikaltaan hyökkäävä keskikenttäpelaaja.

Mateo on Celta Vigon kasvatti. Hän pelasi seuran kakkosjoukkueessa vuosina 2006–2011 114 ottelua, tehden 20 maalia. Seuran edustusjoukkueessa Segunda Divisiónissa Mateo pelasi vuosina 2010–2011 kolme ottelua. Vuosina 2011–2013 Mateo edusti SD Ponferradinaa, joka pelasi Segunda División ja Segunda División B:ssä. Otteluita kertyi 21 ja maaleja viisi. Vuonna 2013 hän pelasi myös Segunda División B:n CD Guadalajarassa. Kauden 2014–2015 Mateo edusti saman sarjan Coruxo FC:tä tehden 37 ottelussa seitsemän maalia.

Toukokuussa 2015 Mateo siirtyi Ykkösen PK-35 Vantaaseen. Hän pelasi kauden aikana 22 ottelua ja teki seitsemän maalia, kun PK-35 nousi liigakarsintojen kautta Veikkausliigaan. Mateo teki pääsarjadebyyttinsä huhtikuussa 2016 HIFK:ta vastaan.

## Lähteet
Falangi (täsmennyssivu)

**Falangi** voi tarkoittaa ainakin seuraavia:

*falangi, keihäsmiesten taistelumuodostelma antiikin Kreikassa
*falangi, nimitys sormien ja varpaiden luille
*falangi, vertauskuvallinen nimitys poliittisen liikkeen sisällä toimivasta yhtenäisestä ryhmästä
*Falangi (myös Espanjan falangi tai falangistipuolue, *Falange Española*), Espanjassa toiminut puolue, vuosina 1939–1975 ainoa sallittu puolue
*falangistipuolue (myös Falangi, Kataeb), Libanonissa toimiva puolue, vaikutusvaltainen Libanonin sisällissodan aikana
*falangi, sosialisti Charles Fourierin suunnitteleman falanstereihin perustuvan utopiayhteiskunnan osuuskunnallinen perusyksikkö
Al-Bahr al-Ahmar (Egypti)

**Al-Bahr al-Ahmar** (, *Muḥāfaẓat el Baḥr el Aḥmar*) on yksi Egyptin kuvernementeista. Se sijaitsee Niilin ja Punaisenmeren välissä maan kaakkoisosassa. Kuvernementin pääkaupunki on Hurghada. Alueen pinta-ala on 203&nbsp;685&nbsp;km².
Siestijärvi

**Siestijärvi**  on Pirkanmaalla Ikaalisissa sijaitseva järvi, joka kuuluu Kokemäenjoen vesistössä Ikaalisten reitin valuma-alueen Kyrösjärven alueeseen. Siestijärvi on osa Kyrösjärven lähialuetta.

## Maantietoa
Järvi on 400 metriä pitkä, 150 metriä leveä ja sen pinta-ala on 3,8 hehtaaria. Järvi sijaitsee maaston painaumassa ja on kahden välissä. Siihen laskee kaksi pelto- ja metsäojaa. Järven laskuoja lähtee sen itäpäästä ja se yhtyy parin sadan metrin päässä valtaojaan, joka laskee 900 metrin päässä Kyrösjärven Kelminselässä olevaan Anjalanperään. Järvelle on rakennettu vain yksi vapaa-ajan asunto. Sinne pääsee järven ohi kulkevalta kylätieltä, joka erkanee Kilvakkalassa seututieltä 261.

## Lähteet
Kotkatjärvi (Ikaalinen)

**Kotkatjärvi**  on Pirkanmaalla Ikaalisissa sijaitseva järvi, joka kuuluu Kokemäenjoen vesistössä Ikaalisten reitin valuma-alueen Kyrösjärven alueeseen. Kotkatjärvi on osa Kyrösjärven lähialuetta.

## Maantietoa
Järvi on 400 metriä pitkä, alle 100 metriä leveä ja sen pinta-ala on 2,1 hehtaaria. Järven rannat ovat avosuota, joka rajautuu vain rantojen läheisyyteen. Ympäröivistä metsistä laskee järveen metsä- ja suo-ojia. Sen laskuoja lähteen pohjoispäästä ja se laskee 1,8 kilometriä Kyrösjärven Kelminselässä olevaan Kotkatpohjaan. Järvi on rakentamaton ja sen ohi kulkee metsäautotie, jolle pääsee Ikaalisten keskustasta ja valtatieltä 3.

## Lähteet
Paavo Kainulainen

**Paavo Kainulainen** (6. huhtikuuta 1924 Sonkajärvi – 11. lokakuuta 1982 Trelleborg, Ruotsi) oli suomalainen toimittaja ja kirjailija. Hän käytti nimimerkkejä *Pura* ja *Uutelan Ville*.

Kainulaisen vanhemmat olivat maanviljelijä Otto Kainulainen ja emäntä Hanna Huttunen. Hän kävi Seppälän maanmieskoulun.

Kainulaisen seikkalukirja *Orinoco* kertoi hänen vuonna 1949 tekemästään seitsemän kuukautta kestäneestä kalastusmatkasta Venezuelan Orinoco-joelle.

## Teoksia
* *Orinoco* : romaani. Finn-Kirja, Tukholma 1978

## Lähteet
Raimo Jokisalmi

**Raimo Juhani Jokisalmi** (s. 29. joulukuuta 1947 Kiuruvesi) on suomalainen muusikko, toimittaja ja kirjailija.

Jokisalmen vanhemmat olivat maanviljelijä Toivo Jokisalmi ja emäntä Hilma Jokisalmi o.s. Huuskonen. Hän asunut Iisalmessa 1975–2001 ja Kiuruvedellä vuodesta 2001 alkaen.

Jokisalmi hankki ensimmäisen haitarinsa 1964 ja vuonna 1968 hän perusti oman yhtyeen nimeltä *Raimo Salmen yhtye*. Yhtye teki esiintymiskeikkoja vuoteen 1972 saakka jolloin Jokisalmi ryhtyi ammattimaiseksi ravintolamuusikoksi instrumentteinaan haitari ja vuodesta 1973 alkaen myös sähköurut. Jokisalmi toimi ravintolamuusikkona aina 1980-luvun alkuun saakka ja tämän jälkeenkin hän on jatkanut esiintymistä eri yhtyeissä.

Jokisalmi on toiminut vuodesta 1983 alkaen kansalaisopiston tuntiopettajana ja vuodesta 1984 alkaen hän on ollut myös freelance-toimittajana eri lehdissä. Jokisalmi on julkaissut useita kirjoja. Hän on muun muassa tutkinut kirjailija Kalle Päätalon Iijoki-sarjan teosten tapahtumien ja henkilöiden taustoja kirjassaan *Jokijärven rannalta : tuokiokuvia Päätalon Iijoki-sarjan vaiheilta*.

## Teoksia
* *Jokijärven rannalta : tuokiokuvia Päätalon Iijoki-sarjan vaiheilta*. Myllylahti, Suomussalmi 2005, 2012
* *[[Mauri Sariola]] : aika velikulta* ; kirj. Ritva Sarkola ja Raimo Jokisalmi. Myllylahti, Suomussalmi 2005
* *Outsiderin kirja : [[Aarne Haapakoski|Aarne Haapakosken]] elämäkerta*. Apali, Tampere 2007
* *[[Elmer Saastamoinen|Elmer Saastamoisen]] sota : konekiväärillä ja hanurilla*. Kirja Kerrallaan, Helsinki 2008
* *Soita, pelimanni! : kiuruvetisiä muusikkoja, soittajia ja pelimanneja*. Omakustanne, Kiuruvesi 2010
* *Soita, pelimanni! : kiuruvetisiä muusikkoja, soittajia ja pelimanneja 2*. Omakustanne, Kiuruvesi 2012
* *Pirun portaat : Mauri Sariola -seura ry:n kirjoittajamaraton : käynnistynyt 11.11.1997* ; kirjoittajat Raimo Jokisalmi ym. Kirjakenno, Helsinki 2013
* *Ihmisiä Iijokisarjassa*. Kirjakenno, Helsinki 2015 (tulossa)

## Toimitustöitä
* *[[Timo Kärkkäinen]] : sahan patruuna ja upseeri* ; toimittanut Raimo Jokisalmi ; kuvat Aarne Leväsalmi ym. Kiuruveden sanomalehti, Kiuruvesi 2003
* Pentti Lahnala : *Sotamies Pentti* : muistelmia jatkosodan ajalta. Pentti Lahnala, Petäjävesi 2013
* Risto Kärkkäinen : *Pitkäjärven talon mäkiset vaiheet* ; toimittanut Raimo Jokisalmi. Risto Kärkkäinen, Kontiomäki 2014

## Palkinnot
* Kiuruveden kaupungin kulttuuripalkinto 2012 

## Lähteet
Vihollinen

**Vihollinen** on vihamies tai vastustaja, henkilö, joka on vihan, kaunan tai vihamielisyyden kohteena. Myös valtiota tai kansaa voidaan kutsua viholliseksi, jos siihen ollaan vihamielisessä suhteessa tai sitä vastaan soditaan. Viholliseksi voidaan lisäksi kutsua jotain tuhoisasti vaikuttava tekijää, esimerkiksi ”Kuivuus on Afrikan pahimpia vihollisia”.

## Lähteet
Miikka Häkkinen

**Miikka Häkkinen** (s. 18. maaliskuuta 1984 Helsinki) on suomalainen jalkapallomaalivahti, joka edustaa Kakkosessa pelaavaa Käpylän Palloa.

Häkkinen on Helsingin Jalkapalloklubin kasvatti. Kausina 2003 ja 2004 hän pelasi HJK:n A-junioreissa ja Kakkosessa yhteistyöseura FCK Salamoissa. Kaudeksi 2005 Häkkinen siirtyi Ykkösessä pelanneeseen FC Honkaan. Hän ei kuitenkaan päässyt pelaamaan sarjaotteluissa ja vietti osan kaudesta lainalla Kakkosessa FCK Salamoiden riveissä. Vuonna 2006 hän teki sopimuksen saman sarjatason Käpylän Palloon. KäPa nousi Ykköseen kaudeksi 2008 ja Häkkinen teki ensiesiintymisensä toiseksi korkeimmalla sarjatasolla. Kaudesta 2009 lähtien Häkkinen on edustanut PK-35 Vantaata. Hän on pelannut joukkueessa kaikkiaan seitsemän kautta Ykkösessä ja kauden 2015 päätteeksi oli nostamassa sitä Veikkausliigaan voittamalla FC KTP:n liigakarsinnassa.

Häkkinen on toiminut vuodesta 2009 lähtien Helsinki Cupin turnausassistenttina.

## Lähteet
Irpinian–Basilicatan maanjäristys 1694

**Irpinian–Basilicatan maanjäristys** tapahtui 8. syyskuuta 1694 silloisessa Napolin kuningaskunnassa, joka on nykyään Italiaa. Se tuhosi täysin 14 kaupunkia ja useita muita kärsi pienempiä vahinkoja. Kuolonuhreja oli ainakin 6&nbsp;000.

## Lähteet
The Gamechangers

**The Gamechangers** on BBC:n tuottama dokumentinomainen draamaelokuva, joka kertoo *[[Grand Theft Auto (pelisarja)|Grand Theft Auto]]* -pelisarjan kehityksestä ja pelisarjaan liittyvistä oikeustapauksista. 

## Aiheesta muualla
* 
* 
*
Ed Kastelic

**Edward Kastelic** (s. 29. tammikuuta 1964 Toronto, Ontario, Kanada) on entinen kadalais-slovenialainen jääkiekkoilija. Kastelic pelasi urallaan 220 ottelu NHL:ssä edustaen Washington Capitalsia ja Hartford Whalersia. Kastelic muistetaan fyysisenä pelaajana, joka tappeli useasti uransa aikana.

## Lähteet

* 
* 
* 

### Viitteet
Taivallahti (Ikaalinen)

**Taivallahti**  on Pirkanmaalla Ikaalisissa sijaitseva järvi, joka kuuluu Kokemäenjoen vesistössä Ikaalisten reitin valuma-alueen Kyrösjärven alueeseen. Taivallahti on osa Kyrösjärven lähialuetta.

## Maantietoa
Järvi on 950 metriä pitkä, 250 metriä leveä ja sen pinta-ala on 13 hehtaaria. Se sijaitsee pelto- ja metsämaastossa olevassa laaksossa ja se on yhteydessä Kyrösjärveen yhdystien 13259 alla olevan kapeikon kautta. Kapeikkoa voidaan luonnehtia salmeksi, sillä järvi oli ennen 1800-luvulla suoritettuja järvenlaskuja Kyrösjärven lahti. Siihen laskee kaksi ojaa. Rannan tuntumassa on kiinteitä tiloja ja toistakymmentä vapaa-ajan asuntoa. Niille johtaa yksityiset tiet, joille pääsee yhdystieltä. Valtatie 3 ohittaa alueen 1,5 kilometrin päässä. Järvi on luodattu ja sen suurin syvyys on noin 5 metriä.

## Lähteet
Thure Lindhardt

**Thure Frank Lindhardt** (s. 24. joulukuuta 1974 Kööpenhamina) on tanskalainen näyttelijä, joka on esiintynyt teatterissa, elokuvissa ja televisiossa. Hän opiskeli näyttelijäntyötä Odensen teatterikoulussa ja valmistui sieltä vuonna 1998.

Thure Lindhardtin vanhemmat ovat pappiskoulun rehtori Mogens Lindhardt ja ylilääkäri Anne Lindhardt. Thure kasvoi Roskildessa ja haaveili jo nuorena näyttelijänurasta, ja hän sai sivuroolin 12-vuotiaana Billie Augustin elokuvasta *[[Pelle Valloittaja]]*.

Teatterilavalla Lindhardt on nähty muun muassa näytelmissä *Shopping and Fucking* (vuoden 1998 produktio Kööpenhaminassa), *[[Antonius ja Kleopatra]]* (Tanskan kuninkaallinen teatteri) ja *[[Kamelianainen]]* (vuoden 2000 produktio Gladsaxen teatterissa).

Elokuvanäyttelijänä Lindhardt teki läpimurtonsa Kaspar Rostrupin draamassa *Her i nærheden* (2000), jossa hän esitti autistista Briania. Sivurooli elokuvassa *Nordkraft* (2005) palkittiin Robert-palkinnolla. Myöhempiä merkittäviä roolitöitä ovat olleet historiallinen vastarintadraama *[[Liekki ja sitruuna]]* (2008) ja komedia *Blå mænd* (2008) sekä kansainvälisistä tuotannoista *[[Enkelit ja demonit (elokuva)|Enkelit ja demonit]]* (2009), *Eddie: The Sleepwalking Cannibal* (2012) ja *[[3096 päivää]]* (2013). Lisäksi hän on esiintynyt televisiorooleissa vuodesta 1998 lähtien, tunnetumpina sarjat *Blekingegade* (2009–2010), *[[Borgiat, maan ja taivaan valtiaat]]* (2011–2013), *The Spiral* (2012) ja *[[Silta (televisiosarja)|Silta]]* (2015–2018).

## Lähteet

## Aiheesta muualla
* 
*
Shanghain 6 tunnin ajo 2015

**Shanghain 6 tunnin ajo 2015** oli FIA WEC sarjan kauden seitsemäs osakilpailu joka ajettiin Kiinan, Shanghaissa 30.10.-1.11.2015.

## Aika-ajot

LMP1-pääluokan paalun nappasi Nr. 17 Porsche kolmikko Mark Webber, Brendon Hartley ja Timo Bernhard Porsche 919 Hybridillä. Nopeimman kierroksen veti Hartley. LMP2-luokassa paalupaikalle ajoi Nr. 26 G-Drive Racing kolmikko Roman Rusinov, Julien Canal ja Sam Bird.

GTE Pro -luokan paalupaikan nappasivat Nr. 51 AF Corse -tiimin Ferrari Gianmaria Bruni ja Toni Vilander. GTE AM -luokan paalulle ajoi Nr. 98 Aston Martin Racing kolmikko Paul Dalla Lana, Pedro Lamy ja Mathias Lauda

## Kilpailu
Shanghain kisa käytiin pääosin sateella. Kilpailun lähdössä Audi Nr. 7 osui radan seitsemännessä mutkassa Porschen Nr. 18 autoon joka pyörähti osuman seurauksena. Kilpailun viimeisillä kierroksilla Rebellion Racingin Nr. 12 pyörähti radan kymmenennessä mutkassa ja rikkoi autoaan. Tämän seurauksena radalle tuli hetkellisesti "FCY" eli koko radan keltaiset liput. Kilpailun joutuivat keskeyttämään ainoastaan kolme autokuntaa.

LMP1-pääluokassa Porsche varmisti valmistajien mestaruutensa voitettuaan neljännen kisan peräkkäin. Voittoon Porsche 919 Hybrid -autonsa ajatti paalupaikalta startannut kolmikko Mark Webber, Timo Bernhard ja Brendon Hartley. 

LMP2-luokan voittoon paahtasivat Nr. 36 Signatech Alpine kolmikko Nelson Panciatici, Paul-Loup Chatin ja Tom Dillmann. Kyseiselle autokunnalle voitto oli kauden ensimmäinen. Toiseksi sijoittui luokkaa johtava Nr. 26 G-Drive Racing joka kasvatti pistejohtoaan toisena olevaan Nr. 47 KCMG -autokuntaan nähden 16 pisteeseen. 

GTE Pro-luokassa voittoon ajoi Porsche Nr. 91 kaksikko Richard Lietz ja Michael Christensen, ja näin Lietz kasvatti pistejohtoaan ennen kauden viimeistä Bahrainin osakilpailua. Vilander ja Bruni starttasivat luokan paalupaikalta, mutta joutuivat taistelemaan rajusti päästäkseen kakkossijalla maaliin. Vilander ajoi ennätykselliset neljä tuntia ja 21 minuuttia putkeen. Ferrari säilytti johtopaikkansa valmistajien sarjassa. GTE AM-luokan voitti Nr. 83 Ferrari kolmikko François Perrodo, Emmanuel Collard ja Rui Águas. Voiton ansiosta he säilyttivät mahdollisuutensa mestaruuteen Nr. 72 SMP Racingiin nähden joka jäi kilpailussa kolmanneksi.

## Lähteet
Tanqueray

**Tanqueray** on brittiläisen Diageon valmistama ginimerkki. Englantilaisesta alkuperästään huolimatta sen valmistus tapahtuu nykyään Skotlannissa. Tanqueray on *London dry gin*, sen alkuperästä ja tislaustavasta johtuen. Se on kahdesti tislattua ja mausteyrtit on lisätty jälkimmäisessä tislauksessa. Valmistusresepti on tarkoin varjeltu salaisuus, mutta sen tiedetään sisältävän ainakin katajanmarjaa, korianteria ja väinönputken juurta. Charles Tanqueray aloitti ginin tislaamisen Bloomsburyssa Lontoossa  vuonna 1830. Tuotantolaitokset vaurioituivat pahoin 1940-luvulla toisen maailmansodan aikana useissa saksalaisten suorittamissa lentopommituksissa. Ehjänä selvinnyt laitteisto siirrettiin Cameron Bridgen kylään Skotlantiin.

## Aiheesta muualla
*Tanquerayn kotisivut
Fujin 6 tunnin ajo 2015

**Fujin 6 tunnin ajo 2015** oli FIA World Endurance Championship -sarjan kauden 2015 kuudes osakilpailu, joka ajettiin Japanissa Fuji Speedway -radalla 9.–11. lokakuuta 2015.

Samana viikonloppuna ajettiin myös Asian Le Mans Series -sarjan kauden 2015–16 ensimmäinen osakilpailu Fujin radalla.

## Aika-ajot
LMP1-pääluokan paalun nappasi Nr. 17 Porsche. Kärkitulos syntyi Timo Bernhardin ja Mark Webberin vedoilla. Nopein kierros meni Webberin nimiin. Toisen Porschen eturiviin toivat Romain Dumas ja Marc Lieb. LMP2-luokassa paalupaikalle ajoi Nr. 26 Ligier JS P2 kolmikko Roman Rusinov, Julien Canal ja Sam Bird.

GTE Pro -luokan paalupaikan nappasivat Nr. 71 AF Corse -tiimin Ferrari juniorikaksikko Davide Rigon ja James Calado. Rigonille ja Caladolle paalu oli uran ensimmäinen. Toisen ruutuun ajoi Nr. 51 AF Corse -tiimin Ferrari Gianmaria Bruni ja Toni Vilander. GTE AM -luokan paalulle ajoi Nr. 72 Ferrari F458 kolmikko Viktor Šajtar, Andrea Bertolini ja Aleksei Basov.

## Kilpailu
LMP1-luokan voittoon ajoivat Porsche 919 Hybrid -autolla Porsche Team -tallin kolmikko Mark Webber, Brendon Hartley ja Timo Bernhard. Kolmikko sai kauden kolmannen voittonsa viime hetkellä annetun tallimääräyksen myötä. Kisaa puolella minuutilla johtanut Neel Jani hidasti ja Bernhard ajoi voittajana maaliin. Samalla Porschen voittajakolmikko siirtyi sarjajohtoon pisteen erolla ennen Marcel Fässleriä, Andre Lottereriä ja Benoît Tréluyeriä.

LMP2-luokan voittoon ajoivat G-Drive Racing -tallin Nr. 26 Ligier JS P2 Nissanilla kolmikko Roman Rusinov, Julien Canal ja Sam Bird.

GTE Pro-luokassa voittoon ajoi AF Corse -tallin Nr. 51 Ferrari 458 Italialla Gianmaria Bruni ja Toni Vilander. Kokenut kaksikko hyödynsi taktista pelisilmää ja ajoi kuuden tunnin kisasta peräti 3,5 tunnin jakson yhdellä sadekelin rengassetillä. Ensimmäinen täysosuma tuli keväällä Silverstonessa. 

GTE AM -luokan voitti Dempsey-tallin Nr. 77 Porsche 911 RSR:llä kolmikko Patrick Dempsey, Patrick Long ja Marco Seefried.

## Tulokset
Kilpailun tulokset:

## Lähteet
Promised Land

**Promised Land** voi tarkoittaa ainakin seuraavia:

* *[[Promised Land (Elvis Presleyn albumi)|Promised Land]]*, Elvis Presleyn albumi vuodelta 1975
* *[[Promised Land (Queensrÿchen albumi)|Promised Land]]*, Queensrÿchen albumi vuodelta 1994
* *[[Promised Land (vuoden 1987 elokuva)|Promised Land]]*, elokuva vuodelta 1987
* *[[Promised Land (vuoden 2004 elokuva)|Promised Land]]*, Amos Gitain ohjaama israelilainen elokuva vuodelta 2004
* *[[Promised Land (vuoden 2012 elokuva)|Promised Land]]*, elokuva vuodelta 2012
* *[[Luvattu maa (televisiosarja)|Luvattu maa]]* (*Promised Land*), *[[Enkelin kosketus]]* -televisiosarjan spin-off-sarja vuosilta 1996–1999.

## Katso myös
* Luvattu maa (täsmennyssivu)
Shangluo

**Shangluo** (, pinyin: Shāngluò Shì) on prefektuuritason kaupunki Kiinan Shaanxin maakunnan kaakkoisosassa. Kaupungin keskusta sijaitsee linnuntietä noin 110 kilometriä maakunnan pääkaupunki Xi'anista kaakkoon. Prefektuurin pinta-ala on 19&nbsp;292 neliökilometriä ja väkiluku 2,34 miljoonaa (2010).

## Hallinnollinen jako

Piirikuntatasolla prefektuuri jaetaan 7 osaan seuraavasti:

; Kaupunkipiirit (1)
* 1. Shangzhou (商州区), 531&nbsp;696 as.
; Piirikunnat (6)
* 2. Luonan (洛南县), 441&nbsp;613 as.
* 3. Danfeng (丹凤县), 295&nbsp;349 as.
* 4. Shangnan (商南县), 221&nbsp;569 as.
* 5. Shanyang (山阳县), 422&nbsp;255 as.
* 6. Zhen'an (镇安县), 275&nbsp;862 as.
* 7. Zhashui (柞水县), 153&nbsp;398 as.


Shangluo landscape south.jpg|Maisemaa Shangluossa.


## Lähteet

## Aiheesta muualla

* Shangluo Travel Guide  (travelchinaguide.com)